cyanic-selkie/wikianc huggingface dataset:
Insanity and Genius
Insanity and Genius on Gamma Rayn vuonna 1993 julkaisema albumi. Edellisen levyn Sigh No Moren jälkeen yhtyeen olivat jättäneet henkilökohtaisten erimielisyyksien takia rumpali Uli Kusch sekä basisti Uwe Wessel. Heidän tilalleen otettiin hampurilaisesta Anesthesia-yhtyeestä Thomas Nack ja Jan Rubach. Gamma Ray rakensi Hampuriin vuonna 1992 oman studionsa, jossa Insanity and Genius nauhoitettiin. Kai Hansen laulaa levyllä kappaleen Heal Me. Dirk Schlächter laulaa kappaleen Your Tørn Is Over.
Santa Maria da Feira
Santa Maria da Feira on kunta Aveiron piirissä, Portugalissa. Sen pinta-ala on 213,45 km² ja väkiluku noin 139 300.
Pahang
Historia
Portugalilaiset valtasivat Malakan vuonna 1511, mistä lähtien Pahang sai jatkuvasti kärsiä muiden valloituksista ja miehityksistä. Malakan niemimaalla valta-asemasta kilpailivat portugalilaiset, hollantilaiset, Acehin sulttaanikunta ja Johoren sulttaanikunta. 1600-luvulle tultaessa alue oli joutunut yhä vahvemmin Acehin vallan alle. Hollantilaiset kasvattivat valtaansa Malaijien saaristossa 1600-luvulta lähtien ja ajoivat portugalilaiset pois nykyisen Malesian alueelta ja kukistivat Acehin kasvaneen vallan Malakan niemimaalla. Portugalilaisten ja Acehin vaikutusvallan jälkeen alue joutui hollantilaisten kanssa liittoutuneen Johoren vaikutusvaltaan. 1800-luvulla Malakan niemimaa taas joutui Britannian hallintaan.
Ankie Broekers-Knol
Broekers-Knolon ollut Alankomaiden ylähuoneen jäsen lokakuusta 2001. Sitä ennen hän toimi Bloemendaalin kunnanvaltuuston jäsenenä huhtikuusta 1986 toukokuulle 1997.
Tampereen rautatieasema
Keskeisellä paikalla Tampereen keskustassa sijaitseva asema ja sen ratapiha ovat toimineet kaupungin osien jakajana lähes Tammerkosken tavoin: paikkojen sijainti määritellään usein sen mukaan, kummalla puolen asemaa ne ovat. Kaupungin pääkatu Hämeenkatu alkaa rautatieasemalta jatkuen Hämeensillan yli läntiseen päähän Aleksanterin kirkolle. Tammelan puolelta asemaa alkaa Kalevan kirkolle päättyvä Itsenäisyydenkatu.
Historia
Paikallisliikenne Tampereelta Orivedelle ja Toijalaan pysähdyspaikkoineen lakkautettiin 29. toukokuuta 1988, jolloin Tampereen asemasta tuli Tampereen kaupungin ainoa henkilöliikenteen rautatieasema.
Asemarakennukset
Funktionalismia edustava Eero Seppälän ja Otto Flodinin suunnittelema asemarakennus valmistui vuonna 1936. Alakertaan sijoitettiin matkatavaroiden käsittelytilat sekä suuri, kahden kerroksen korkuinen keskushalli toimisto- ja kahvilatiloineen. Hallista rakennettiin henkilö- ja tavaratunnelit laitureille. Rakennuksen toiseen kerrokseen sijoitettiin toimisto-, ravintola- ja postitiloja. Laiturikatokset toteutettiin rakenteellisesti erikoisella taitelaattamenetelmällä teräsbetonista. Noin 36-metrinen Aulis Blomstedtin suunnittelema kellotorni liitettiin jälkikäteen suunnitelmiin rautatiehallituksen vaatimuksesta (korkeus katutasosta laskien noin 47 metriä ). Torni ja aseman pohjoinen siipi asemaravintoloineen valmistuivat vuonna 1937. Vuonna 1948 aseman eteläistä siipeä korotettiin yhdellä kerroksella. Asemarakennus siirtyi VR-Yhtymän hallintaan vuonna 1995. Museovirasto on luokitellut Tampereen asema-alueen valtakunnallisesti merkittäväksi suojelukohteeksi. Asemarakennus on suojeltu niin sanotulla rautatiesopimuksella vuonna 1998. pienoiskuva|Asemahalli. pienoiskuva|vasen|Asematunneli. Ennen uuden asemarakennuksen valmistumista liikenne kaupungin keskustasta Tammelaan kulki Hämeenkadun päästä alkanutta puusiltaa pitkin ylittäen rautatien. Silta kävi kuitenkin liikennemäärien lisääntyessä ahtaaksi ja hankalaksi käyttää. 1930-luvun alussa päätettiin rakentaa rautatien alittava tunneli helpottamaan liikennettä. Tunnelin rakentamisen teki kuitenkin vaikeaksi se, että Tammela sijaitsi paljon korkeammalla kuin kaupungin keskusta. Tämän vuoksi Itsenäisyydenkadun korkeusasemaa madallettiin usealla metrillä. Tunneli valmistui samaan aikaan uuden aseman kanssa, ja yhteydet kaupungissa Tammelan ja ydinkeskustan välillä paranivat ratkaisevasti. Asema-aukio madallettiin samalle tasolle tunnelin kanssa.
Garden City
Garden City tarkoittaa seuraavia asioita:
Yhdysvaltalaisia paikkakuntia
Garden City on myös seuraavien yhdysvaltalaisten paikkojen nimi:
Stadin kadonneet
Yhtyeen kappaleista
Vanhin kappaleista on Mutsi gamla, jonka melodia on vanha arkkiveisu ja ajoittunee jo Lönnrotin aikaan. Sen ovat levyttäneet Metrotytöt nimellä On äiti vanha. Nyt levytetyn version sanat on slanginnettu arkkiveisusta. Kappaleeseen liittyy tarina, jonka mukaan slangisanat olisivat löytyneet Katajanokan vankilan seinästä, johon ne olisi kirjoitettu verellä.
Albumi
Kappalelista albumin tietojen ja Ylen mukaan.
IdeaStructura
IdeaStructura on suomalainen rakennusalan suunnittelutoimisto, joka palvelee asiakkaita 5 – 31 140 Brm²:n kokoisissa hankkeissa. Yritys on perustettu vuonna 2011. Osakkaita on yhdeksän.
Projekteja
IdeaStructuran Kokkola-yksikkö vastasi rakennesuunnittelusta Keski-Pohjanmaan keskussairaalan peruskorjaus- ja laajennushankkeessa vuosina 2016–2018.
Aiheesta muualla
Taloyhtiön korjaushankkeiden sujuvassa läpiviennissä suunnittelijoiden ja rakentajien sekä osakkaiden yhteistyö on yksi olennaisimmista menestystekijöistä. Rakennusalalla riittää töitä viestinnässä ja ihmisten kohtaamisessa, IdeaStructurassa pohditaan. IdeaStructuralaisten ajatuksia taloyhtiöiden isoista korjaushankkeista.
KDM Glenten (P557)
KDM Glenten (runkonumero P557) oli Tanskan laivaston Flyvefisken-luokan vartiolaiva.
Palvelus
Alus poistettiin palveluksesta 7. lokakuuta 2010.
Miika Lammi
Miika Lammi (s.14. toukokuuta 2003 Kemi) on suomalainen snowcross- ja motocross-kuljettaja, joka edustaa torniolaista Polar Cross Moottorikerhoa. Hän ajaa snowcrossia pro tasolla ja motocrossia sm MX2 luokassa.
Terra Australis
Oletettu manner hupenee
thumb|250px|right|Tässä Jan Janssoniuksen kartassa vuodelta 1657 Terra Australis Incognita on paljon aiemmin otaksuttua pienempi ja käsittää vain alueen etelänavan läheisyydessä ilman tarkkoja rantaviivoja. Niin kauan kuin Terra Australis ylipäänsä esiintyi kartoilla, sen peittämäksi oletettu alue vähitellen pieneni. Kun Jacob Le Maire ja Willem Schouten vuonna 1615 kiersivät Kap Hornin, he totesivat, että Tulimaa olikin melko pieni saari. Kun Abel Tasman vuonna 1642 purjehti tuolloin Uudeksi-Hollanniksi nimitetyn Australian ympäri, hän totesi, että se on erillinen manner, ei minkään laajemman mantereen osa. Ensimmäisellä tutkimusmatkallaan vuonna 1750 James Cook purjehti Uuden-Seelannin ympäri, minkä jälkeen sitäkään ei enää voitu pitää oletettuun laajaan mantereeseen kuuluvana niemimaana.
Antti Alanen
Vuodesta 1975 Alanen on kirjoittanut lehtiin elokuvista, televisiosta ja videoista. Hän on kirjoittanut muun muassa teoksen Musta peili: Kauhuelokuvan kehitys Prahan ylioppilaasta Poltergeistiin (1985) yhdessä veljensä Asko Alasen kanssa. Hän on tehnyt myös useita käännöksiä. Alanen sai tiedonjulkistamisen valtionpalkinnon vuonna 1993.
Asturia
Pääkaupungin nimi on Oviedo, Asturia oli ennen itsehallintojärjestelmän käyttöönottoa Oviedon maakunta. Muita merkittäviä kaupunkeja ovat satamakaupunki Gijón ja teollisuuskaupunki Avilés.
Asturian kuningaskunta
Valtakunta laajeni ensin luoteeseen Atlantin rannikkoa kohti 770-luvun puoliväliin ja Alfonso II:n aikana 791–842 etelään, lähelle Lissabonia. Kuningaskunta oli nimeltään Asturia vuoteen 924, jolloin siitä tuli Leónin kuningaskunta uuden pääkaupungin mukaan. Tällä nimellä se tunnettiin kunnes se yhdistyi Kastiliaan Kastilian ja Leónin kuningaskunnaksi. Kuningaskuntien ensimmäinen yhteinen kuningas oli Ferdinand III Pyhä.
Asturian hallinto, la Junta General del Principado de Asturias, julisti 8. toukokuuta 1808 sodan Napoleonin Ranskalle, ja ranskalaisille miehitysjoukoille, joille Bourbon-suvun kuningas Kaarle IV (Carlos) oli luovuttanut vallan.
Asturian teollistuminen käynnistyi 1830-luvulla, kun alueen hiili- ja rautavarannot otettiin käyttöön.
Asturian lippu
thumb|left|150px|Asturian lippu Asturian lipussa on Voiton risti (Cruz de la Victoria). Legendan mukaan Don Pelayo, myöhemmin kuningas, käytti ristiä taistelussa maureja vastaan 722. Tätä taistelua pidetään Reconquistan, islamilaisen Espanjan takaisin valloituksen alkuhetkenä. Vuonna 908 kuningas Alfonso III Suuri määräsi alkuperäisen puisen ristin kullattavaksi ja koristeltavaksi jalokivin. Sitä säilytetään nyt Oviedon katedraalissa.
Suurimmat kunnat
Asturia jakaantuu 78 kuntaan.
Talous
Nykyisin Asturian talouden perustana on tuotantoteknologia, etenkin metalliteollisuus. Rakennusteollisuuden merkitys on ollut suuri, mutta se on kärsinyt 2010-luvun lamasta.
Gastronomia
Asturia tunnetaan lampaasta ja meren antimista, tosin kuuluisin ruokalaji on Fabada Asturiana, valkoisista pavuista (fabes), possunlavasta (lacón), verimakkarasta (morciella) ja mausteisesta kastikkeesta (chorizu) valmistettu sahramilla (azafrán) maustettu muhennos. Sitä saa yleisesti Espanjassa ja espanjalaisissa ravintoloissa kautta maailman.
Kymijärven voimalaitos
thumb|350px|Kymijärven voimalaitos pakkasilla 4. helmikuuta 2006. Kymijärven voimalaitos oli Lahden kaupungissa sijaitseva, Lahti Energian omistama 1975 valmistunut öljyvoimalaitos, joka muutettiin 1982 hiilivoimalaitokseksi. 1986 rakennettiin pääprosessin yhteyteen kaasuturbiinilaitos ja pääkattila varustettiin maakaasupolttimilla. 1998 käynnistettiin kaasutinlaitos, joka syöttää pääkattilaan kierrätyspolttoaineista ja biomassasta valmistettua tuotekaasua. Kaasutinlaitos korvaa noin 15–20 % pääkattilan fossiilisesta polttoaineesta sekä vähentää päästöjä saman verran.
Kymijärvi 1 -voimalaitoksen 154-metrinen savupiippu on Suomen korkein savupiippu.
Seuloskoi
Seuloskoi oli entisen Rääpyvän inkeriläisseurakunnan keskuspaikka. Rääpyvän hovin ja ympäröivät kylät omisti vuosina 1818–1917 Vsevoložskin ruhtinassuku, josta kaupunki on saanut nimensä. Se on syntynyt vuonna 1895 avatun samannimisen rautatieaseman ympärille.
Moskovan aika
Kesällä 2014 Venäjällä päätettiin palata 26. lokakuuta 2014 alkaen pysyvään talviaikaan. Samalla aikavyöhykkeiden lukumääräksi palautettiin yksitoista, joskin vyöhykejako poikkesi paikoin aiemmasta. Moskovan aikavyöhykkeeksi palautettiin UTC+3.
Orsan kunta
Piirit
Vuodesta 2016 alkaen kunnassa on yksi piiri, Orsan piiri.
Bernard Fox
Foxin tunnetuin televisiorooli oli sarjassa Vaimoni on noita. Sen ulkopuolella hän esiintyi muun muassa The Andy Griffith Show’ssa ja M*A*S*Hissa. Hänellä ei ollut sukulaisuutta kahteen muuhun kuuluisaan näyttelijä-Foxiin, Jamesiin ja Edwardiin. Hänellä oli isosisko Mavis, ja hän oli naimisissa vaimonsa Jacquelinen kanssa vuodesta 1961. Heillä oli kaksi lasta.
Puuluoto
Kuusiluodon sahayhdyskunnan tuhouduttua Lapin sodassa monet sen asukkaista muuttivat Puuluotoon.
Veikko Päivänsalo
Henkilöhistoria
Veikko Päivänsalon vanhemmat olivat teologian tohtori B. H. Päivänsalo ja Laina Elisabet Leidenius ja puoliso vuodesta 1941 Inkeri Hannikainen. Olavi Päivänsalo ja Paavo Päivänsalo olivat hänen veljiään. Veikko Päivänsalo tuli ylioppilaaksi 1921, vihittiin papiksi 1925 ja väitteli teologian tohtoriksi 1931. Hän toimi uransa alkuvaiheessa ylimääräisenä pappina useissa eri seurakunnissa, samoin kuin Kajaanin yhteiskoulun opettajana. Lahden lyseon lehtori hän oli 1927–1933. Helsingin Kaupunkilähetyksen johtajana Päivänsalo toimi yli 30 vuotta, 1933–1969. Helsingin kaupunginvaltuuston jäsen hän oli 1937–1956, 1961–1964 sekä 1968 ja Suomen sisälähetysliiton johtaja vuodesta 1933.
Ray (kappale)
Ray on skate punk -yhtye Millencolinin kappale, joka julkaistiin heidän albumillaan Kingwood. Singlenä kappale julkaistiin 14. maaliskuuta 2005. Singlen B-raidat olivat kappaleet ”Phony Tony” ja ”Bullion” (live).
Yhdystie 1893
Yhdystie 1893 on Naantalin ja Maskun välinen päätie. Se kulkee etelä-pohjoissuunnassa suurimmaksi osaksi Naantalin ja Maskun alueilla, ja pieni osa siitä on myös Raision kaupungin alueella. Tie alkaa kantatieltä 40 Vanton eritasoliittymästä, kulkee Kustavintien eli seututien 192 poikki ja päättyy Maskun keskustassa valtatien 8 risteykseen.
Missä on suuri pohjoinen
Ylen tallennepalvelu julkaisi elokuvan tuoreeltaan VHS-videona kirjastoja varten. Elokuva on katsottavissa Yle Areenassa toukokuusta 2017 toukokuuhun 2018 saakka.
Jan Tops
Jan Topsin puoliso on Australiaa esteratsastuksessa vuosien 2008–2020 olympialaisissa edustanut Edwina Tops-Alexander.
Cuphead
pienoiskuva Cuphead on StudioMDHR Entertainmentin kehittämä ja julkaisema tasohyppely. Peli on julkaistu vuonna Windowsille ja Xbox Onelle ja sen jälkeen Mac OS X:lle ja Nintendo Switchille. Vuonna 2020 peli julkaistiin myös PlayStation 4:lle. Pelin tarina seuraa Cuphead, pientä antropomorfista kuppia, joka lyötyään vetoa omasta sielustaan paholaisen kanssa onnenpelissä "Paholaisen kasinolla" ja hävittyään, lähetetään etsimään karanneiden velallisten sieluja maksuna Cupheadin sielun menetyksestä. Pelaaja voi valita päähenkilöksi Cupheadin tai hänen veljensä Mugmanin.
Minnesotan historia
Alkuperäisväestöjen asutus
Useita satoja vuosia myöhemmin Minnesotan ilmasto lämpeni huomattavasti. Kun mammutin kaltaiset suuret eläimet kuolivat sukupuuttoon, alkuasukkaat muuttivat ruokavaliotaan. He keräsivät pähkinöitä, marjoja ja vihanneksia ja metsästivät pienempiä eläimiä, kuten peuraa, biisonia ja lintuja. Tältä ajalta löydetyt kivityökalut olivat pienempiä, ja ne soveltuivat paremmin uusien ravintolähteiden käyttöön. He kehittivät myös uusia kalastusmenetelmiä, kuten koukkuja, verkkoja ja atraimia. Noin 5 000 vuotta eaa. ihmiset Yläjärven rannalla (Minnesotassa ja osittain nykyisten Michiganin, Wisconsinin ja Kanadan alueilla) alkoivat maanosan ensimmäisten joukossa valmistaa metallityökaluja. Hyvin kuparipitoiset malminkappaleet taottiin ensin karkeaan muotoon, karkaistiin kuumentamalla, taottiin uudelleen, viimeisteltiin muotoonsa ja kuumennettiin vielä kerran. Kärjet saattoivat olla niin teräviä, että niitä voitiin käyttää veitsinä tai keihäänkärkinä.
Hopewellin kulttuurin uskotaan vaikuttaneen Mississippijoen rannoilla 200-luvulta eaa. noin 400-luvulle jaa. asti. 800-luvulla jaa. alueen pääasiallinen vilja oli intiaaniriisi, etelämpänä maissi. Muutamassa sadassa vuodessa Mississippin kulttuuri saavutti osavaltion kaakkoisosan, jonne perustettiin laajoja kyliä. Dakota-heimon kulttuuri saattaa periytyä joiltakin Mississippin kulttuurin kansoilta.
Kun eurooppalaiset alkoivat ensimmäisen kerran tutkia Minnesotaa, aluetta asuttivat pääasiassa dakota-heimot. Ojibwat (kutsutaan joskus myös nimillä chippewa ja anishinaabe) alkoivat siirtyä länteen kohti Minnesotaa 1700-luvun tienoilla. Näiden heimojen elinkeinoja olivat pääasiassa metsästys ja keräily. Long Prairien lähellä oli myös pieni ryhmä ho-chunk (winnebago) -heimon edustajia, jotka muuttivat myöhemmin vuonna 1855 Blue Earthin piirikunnassa sijaitsevaan reservaattiin.
Fort Snellingin linnake ja Minneapolisin ja Saint Paulin kaupunkien perustaminen
thumb|Fort Snellingin linnake. Fort Snellingin linnake oli osavaltion ensimmäinen suuri armeijan tukikohta. Zebulon Pike hankki vuonna 1805 linnaketta varten Minnesota- ja Mississippi-jokien haarautumiskohdassa sijaitsevan maa-alueen. Linnakkeen rakentaminen alkoi vuonna 1819, kun huoli alueen turkiskaupasta oli alkanut kasvaa. Rakennustyö valmistui 1825, ja eversti Josiah Snelling upseereineen ja sotilaineen jätti oman merkkinsä alueelle. Yksi linnakkeen tehtävistä oli sovitella ojibwa- ja dakota-heimojen välisiä kiistoja. Lawrence Taliaferro oli Yhdysvaltojen intiaaniasioiden viraston (U.S. Bureau of Indian Affairs) asiamies. Hän asui seudulla 20 vuotta, kunnes jäi eläkkeelle vuonna 1839. vasen|pienoiskuva|Dred Scott. 1850-luvulla Fort Snelling oli keskeisessä osassa surullisenkuuluisassa Dred Scottin oikeusjutussa. Dred Scottin ja hänen vaimonsa toi orjina linnoitukseen heidän isäntänsä John Emerson. He asuivat linnakkeessa ja muualla alueilla, joissa orjuus oli kielletty. Emersonin kuoltua Scottit kiistivät olevansa enää orjia, koska olivat asuneet vapaalla vyöhykkeellä. Lopulta Yhdysvaltojen korkein oikeus teki Scottien kannalta kielteisen ratkaisun. Lähistöllä Bloomingtonissa sijaitseva Dred Scott Field on nimetty tämän Yhdysvaltojen historian merkittävimpiin kuuluvan ennakkotapauksen mukaan ja Fort Snellingillä siinä olleen tärkeän aseman muistoksi.
Kari Taalasmaa
Kari esiintyy myös joulukuussa 2014 ensi-iltansa saaneessa Nightmare 2 – Painajainen jatkuu -elokuvassa. Kari palasi sarjaan maaliskuussa 2015. Kari nähtiin lisäksi sarjasta tehdyssä oheissarjassa nimeltä Pihlajasatu kesällä 2018.
Minnesotan historia
Mayo-klinikka
Mayo-klinikan perustaja William Worrall Mayo muutti Britannian Salfordista Yhdysvaltoihin vuonna 1846, ja vuonna 1850 hän valmistui lääkäriksi. Hän muutti vuonna 1864 Rochesteriin kahden poikansa, William James Mayon (1861–1939) ja Charles Horace Mayon (1865–1939) kanssa. Kesällä 1883 Rochesteriin iski F5-tason tornado, jossa kuoli ja loukkaantui runsaasti ihmisiä. Tohtori W. W. Mayo hoiti eloonjääneitä Sisters of St. Francisin sisarkunnan nunnien kanssa. Katastrofin jälkeen abbedissa Mary Alfred Moes ja Mayo tohtoripoikineen totesivat, että alue tarvitsee sairaalan, ja rakensivat yhdessä 27 vuodepaikan sairaalan Saint Mary’s Hospital. Sairaala avattiin vuonna 1889, ja nykyisin siellä on 1 157 vuodepaikkaa. Vuonna 1901 tohtori Henry Stanley Plummer tuli töihin Mayon veljesten klinikalle. Plummer kehitteli monia lääkärikeskuskäytäntöjä, esimerkiksi sairauskertomus- ja sisäpuhelinjärjestelmiä, jotka nykyisin ovat yleisesti käytössä ympäri maailmaa lääkintäalalla ja muilla aloilla.
Kaupungistuminen ja hallinto
Teollistumisen seurauksena väestö alkoi keskittyä enemmän kaupunkialueille. Vuoteen 1900 tultaessa Twin Citiesistä oli tulossa kaupankäynnin keskus, mitä vauhditti Minneapolis Grain Exchange -yhtiö ja Federal Reserve Bank -pankin perustaminen. Pankin yhdeksäs toimialue oli Minneapolis. Monet rautateillä sekä mylly- ja puuteollisuudella rikastuneet liikemiehet asuivat Twin Citiesissä ja antoivat kasvot Yhdysvaltojen kehityksen kulta-ajalle (”gilded age”). He alkoivat lahjoittaa rahaa Minneapolisin sinfoniaorkesterin (nykyisin Minnesota Orchestra) kaltaisille kulttuurijärjestöille. Minneapolisin puistoista tuli kuuluisia Theodore Wirthin johdatuksella, ja uusi Minnesota State Capitol -rakennus ja Saint Paulin katedraali toivat huomiota Saint Paulille.
Myös hallituksen rooli kasvoi 1900-luvun alkupuolella. Maaseudulla useimmat hankkivat ruokaa ja käyttötavaraa naapureilta ja muilta tutuilta. Teollisuuden ja kaupankäynnin kasvaessa ruoan, materiaalien ja lääkkeiden kaltaisia kauppatavaroita eivät enää tehneet naapurit vaan suuryritykset. Kansa taas vaati hallitukselta kuluttajansuojaa, tuotteiden tarkastamista ja peruspalvelujen säätelyä. Autoteollisuuden kehitys synnytti vaatimuksia teiden kehittämisestä ja liikennelakien säätämisestä. Osavaltion valtatiejärjestelmä sai virallisen alkunsa vuonna 1920, kun perustuslakiin hyväksyttiin Babcockin lisäys, joka määritti osavaltioon 70 perustuslaillista väylää (Constitutional Route). Pankki- ja vakuutusalalle tarvittiin uusia säännöksiä. Teollisuuden työntekijöiden ja kaivostyöläisten turvallisuudesta tuli kasvava huolenaihe, ja perustettiin työtapaturmavakuutusjärjestelmä. Koska hallintojärjestelmästä oli tulossa monimutkaisempi, kansalaiset vaativat itselleen suurempaa roolia hallinnossa ja ryhtyivät poliittisesti aktiivisiksi.
Suuri lama
Wilbur Foshay, useiden peruspalveluyritysten omistaja, rakensi Foshay Tower -pilvenpiirtäjän vuonna 1929, juuri ennen Wall Streetin pörssiromahdusta. Rakennus oli siihen aikaan Minnesotan korkein. Se oli Minneapolisin korkein rakennus vuoteen 1973 asti, jolloin sen ohitti IDS Tower. Torni oli ajan vaurauden symboli, mutta kun pörssi romahti, Foshay menetti romahduksessa omaisuutensa.
Kari Taalasmaa
Kari ja Linda palaavat yhteen
Kari palasi yhteen Lindan kanssa Sallan jätettyä sen jälkeen kun sai tietää Sampon ja Sallan juonittelun.
Minnesotan historia
Taide ja kulttuuri
Minnesota Orchestra perustettiin vuonna 1903 nimellä Minneapolis Sympony Orchestra (Minneapolisin sinfoniaorkesteri). Vuonna 1968 se vaihtoi nimensä Minnesota Orchestraksi (Minnesotan orkesteri) ja vuonna 1974 se muutti Minneapolisin keskustassa sijaitsevaan omaan rakennukseen, Orchestra Halliin. Rakennus on ulkomuodoltaan nykyaikainen, ulkoseinä on tiiltä, lasia ja terästä, toisin kuin entisajan perinteisissä konserttihalleissa. Rakennuksen sisätiloissa on mm. yli sata suurta kuutiota, jotka heijastavat ääntä ja saavat aikaan erinomaisen akustiikan. Myöhemmin Saint Paul Chamber Orchestrasta tuli toinen täyspäiväinen ammattilaisorkesterikokoonpano Twin Citiesin alueella.
Walker Art Center perustettiin vuonna 1927, ja se oli pohjoisen keskilännen ensimmäinen julkinen taidegalleria. 1940-luvulla museo siirsi painopistettään modernin taiteen suuntaan, kun rouva Gilbert Walkerilta saatu lahja mahdollisti Pablo Picasson, Henry Mooren, Alberto Giacomettin ja muiden modernien taiteilijoiden töiden hankkimisen. Museo jatkoi keskittymistään moderniin taiteeseen 1960-luvun kiertävissä näyttelyissään.
Jokerien SM-liigakausi 2005–2006
Ensimmäinen takaisku tapahtui vain päivää ennen sarjan alkua, kun edelliskaudella joukkueessa loistanut yhdysvaltalaismaalivahti Tim Thomas siirtyi NHL:n Boston Bruinsiin. Tarjous tuli Thomasille itselleenkin yllätyksenä, eikä hän ollut enää muutamaan viikkoon miettinyt mahdollista NHL-paikkaa. Thomasilla oli kuitenkin sopimuksessaan pykälä, joka mahdollisti siirron näinkin myöhäisessä vaiheessa. Joukkueen omistaja Hjallis Harkimo otti tapahtuneen omaan piikkiinsä. Ensimmäinen ottelu oli torstaina 15. syyskuuta kotona HIFK:ta vastaan, ja maalissa pelasi A-junioreista edustusjoukkueeseen nostettu Joonas Hallikainen.
Kari Taalasmaa
Salla Mattila
Sallalla ja Karilla oli lyhyt seksisuhde Sallan palatessa sarjaan 2019. Kari kuitenkin lopetti suhteen, kun edesmenneen Uimosen alainen tuli kovistelemaan tätä, ja uhkasi vahingoittaa hänen läheisiään. Palattuaan syksyllä 2020 Salla ja Kari alkoivat seurustella uudestaan. Aluksi Elina ei heidän seurusteluaan hyväksynyt, mutta muutti mielensä Sallan autettua Toivo Taalasmaan kastemekon puhdistamisessa.
Jokerien SM-liigakausi 2005–2006
Jokerien päävalmentajana aloitti useita vuosia seuran kakkosluotsina toiminut Waltteri Immonen. Heikon alkukauden seurauksena Immonen sekä apuvalmentajat Jouko Lukkarila ja Vesa Surenki erotettiin tehtävistään maanantaina 7. marraskuuta 2005. Uudeksi päävalmentajaksi nimettiin loppukauden ajaksi 64-vuotias ruotsalainen Curt Lindström. Lindström tunnetaan parhaiten Suomen jääkiekkomaajoukkueen päävalmentajana vuosilta 1993–1997. Uudeksi apuvalmentajaksi tuli yllättäen Jokerien toimitusjohtaja Matti Virmanen. Samana päivänä joukkueeseen hankittiin uudeksi maalivahdiksi Mikko Rämö kilpailemaan ykkösvahdin paikasta Karl Goehringin kanssa. Hän siirtyi Jokereihin venäläisestä Vitjaz Tšehov -seurasta.
Kari Taalasmaa
Luonne ja tyyli
thumb|Kari Taalasmaa vuonna 1999 esitetyssä jaksossa.
Albanian parlamenttivaalit 1992
Albanian parlamenttivaalit 1992 toimitettiin Albaniassa 22. maaliskuuta 1992. Vaaleissa valittiin 140 uutta edustajaa Albanian parlamenttiin. Valituista kahdeksan oli naisia. Äänioikeutettuja oli arviolta noin kaksi miljoonaa ja annettuja ääniä noin 1,83 miljoonaa. Äänestysprosentti oli arvoihin perustuen noin 92. Vaalit voitti Albanian demokraattinen puolue.
Minnesotan historia
Sodanjälkeinen politiikka
DFL:n Paul Wellstone valittiin Yhdysvaltojen senaattiin vuonna 1990 voitettuaan istuvan senaattorin, republikaani Rudy Boschwitzin yhdessä vuosikymmenen suurimmista vaaliyllätyksistä. Vuonna 1996 hän voitti Boschwitzin jälleen vuoden 1990 vaalien uusintaottelussa. Wellstone tunnettiin liberaaliaktivistina, mikä käy ilmi hänen kirjoistaan How the Rural Poor Got Power: Narrative of a Grassroots Organizer, joka kuvaa hänen työtään Organization for a Better Rice County -ryhmän kanssa, ja The Conscience of a Liberal: Reclaiming the Compassionate Agenda. Hän tunnusteli mahdollista presidenttiehdokkuutta vuonna 1998 kertoen ihmisille edustavansa ”demokraattisen puolueen demokraattista haaraa”. Hän kuoli 25.lokakuuta 2002 Minnesotan Evelethin lähellä tapahtuneessa lento-onnettomuudessa, jossa menehtyivät myös hänen vaimonsa, tyttärensä, kolme kampanjatyöntekijää ja molemmat lentäjät.
Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448
Maalaus esittää pääosaa Suomesta hallinneen Kaarle Knuutinpoika Bonden värikästä saattuetta lähdössä Viipurin linnasta vuonna 1448. Kaarle Knuutinpoika on itse keskellä valkoisella hevosella ratsastava vaaleatukkainen ja haarniskoitu mies. Maalauksen aihe perustuu tositapahtumiin, sillä Kaarle Knuutinpojan saattueessa on kerrottu olleen mukana 800 miestä. Hänet myös valittiin Ruotsin kuninkaaksi. Maalauksen asettelusta ilmenee Falkmanin erikoistuminen historiallisten näyttämökuvaelmien suunnitteluun.
Nelli ja Noora
Äänirooleissa
Käännös: Jari Salo
Jory Sherman
Jory Sherman (s. 1932) on yhdysvaltalainen kirjailija. Vuodesta 1965 alkaen hän on julkaissut yli 300 kirjaa eri kustantajilta. Hän aloitti uransa runoilijana San Franciscossa. Sherman asuu Pittsburgissa Texasissa.
Zeid ibn Husain
Zeid syntyi 28. helmikuuta vuonna 1898 Stinian palatsissa Turkissa Husain ibn Alin, Mekan emiirin ja Hijazin kuninkaan poikana. Zeid opiskeli Ghalata Serai collegessa ja Oxfordin yliopistossa.
Kanoottipurjehdus
Kanoottipurjehduskilpailuja käydään kolmioradalla samoilla säännöillä kuin muissa purjehduskilpailuissa. Kilpailuun soveltuva purjeen koko määräytyy kilpailuluokan sääntöjen mukaan. Luokkia ovat ACA, IIC, C/5M ja avoin luokka.
Miikka Kemppi
Major-karsinnat (2015-2016)
Mixcat voitti netissä pelatut karsintaottelut ja eteni Ruotsiin LAN-karsintoihin. LAN-karsintojen panoksena oli paikka pelintekijän Valven majorturnaukseen. Roccat toimi Mixcatin sponsorina Ruotsissa järjestetyssä tapahtumassa. Mixcat ei kuitenkaan pärjännyt ja sijoittui jaetuille sijoille 13-16.
Etelä-Korean naisten käsipallomaajoukkue
Etelä-Korean naisten käsipallomaajoukkue edustaa Korean tasavaltaa naisten kansainvälisissä käsipallo-otteluissa. Se on voittanut kahdesti olympiakultaa ja kerran maailmanmestaruuden.
Ajax (ohjelmointi)
Historia
Termiä Ajax käytti ensimmäisen kerran Jesse James Garrett helmikuussa 2005 uutta menetelmää käsittelevässä esseessään Ajax: A New Approach to Web Applications kuvaillen Ajaxia keskeisenä muutoksena verkon mahdollisuuksiin. Huhtikuussa 2006 World Wide Webin standardeja ylläpitävä ja kehittävä taho World Wide Web Consortium julkaisi XMLHttpRequest-objektille ensimmäisen luonnoksen objektin määritelmistä, joiden tarkoituksena on luoda virallinen verkkostandardi lisäten verkon yhtenäisyyttä. XMLHttpRequest-objektin viimeisin luonnos julkaistiin 6.10.2016 ja on jatkuvasti avoin päivityksille.
Selaimet, jotka tukevat Ajaxia
Yllä oleva lista on yleispiirteinen. Yksityiskohtainen tuki on rakennettu kunkin selaimen tukemien ominaisuuksien pohjalle.
Leevi Aaltonen
Seuraura
Aaltonen aloitti jääkiekkoilun 4-vuotiaana Mikkelin Jukureissa. Hän muutti vain 14-vuotiaana Kuopioon ja siirtyi kaudeksi 2015–2016 Kalevan Pallon C-nuoriin. Aaltonen kuului vuoden "alaikäisenä" joukkueen kapteenistoon. Hän oli C-nuorten SM-karsinnoissa 13 osumallaan KalPan paras maalintekijä Pekka Suhosen kanssa. Aaltonen voitti koko C-nuorten SM-sarjan runkosarjan piste-, maali- ja syöttöpörssin. Hänet palkittiin pistepörssivoitostaan Reijo Leppänen -palkinnolla. Pudotuspeleissä Aaltonen oli KalPan paras syöttäjä ja jakoi hän sisäisen pistepörssin voiton Pekka Suhosen kanssa tehoilla 2+4=6. Aaltonen palkittiin kauden päätteeksi C-nuorten SM-sarjan parhaana tulokkaana Timo Jutila -palkinnolla ja valittiin tähdistökentälliseen.
Kaudella 2022–2023 Aaltonen oli yli kuukauden sivussa syyskuussa 2022 tulleen loukkaantumisten vuoksi. Hän palasi kaukaloihin marraskuussa. Huhtikuussa 2023 Aaltonen teki KooKoon kanssa vuoden mittaisen jatkosopimuksen.
Maajoukkueura
Aaltonen pelasi myös alle 18-vuotiaiden Ivan Hlinkan muistoturnauksessa vuonna 2017 ja sitä seuranneessa Hlinka Gretzky Cupissa vuonna 2018. Hän oli ensimmäisessä turnauksessa Suomen paras maalintekijä kolmella osumallaan. Aaltonen pelasi myös World U-17 Hockey Challengessa vuonna 2017. Yhteensä hän on pelannut viisi nuorten ja 66 poikien maaottelua.
Špilberkin linna
Historia
Špilberkin linnan rakennutti Böömin kuningas Ottokar II Přemysl, jonka tarkoituksena oli tehdä siitä Määrin hallitsijoiden hallintapaikka. Ensimmäiset kirjalliset maininnat linnasta ovat vuosilta 1277–1279. Siitä tuli 1300-luvun puolivälissä määriläisten rajakreivien asuinpaikka, kun Jan Jindřich ja hänen poikansa Jošt Jindřich asettuivat linnaan. Jindřichien jälkeen linnan merkitys asuinkäytössä pieneni ja siitä tuli sotilaallinen keskus hussilaissotien aikana 1400-luvulla. Böömin hallitsijan Yrjö Podebradyn poika Viktorin piti linnassa omaa päämajaansa. Vuonna 1469 Unkarin kuningas Matias Corvinus valtasi linnan usean kuukauden piirityksen jälkeen ja valloitti näin Määrin.
Näyttelyt
Brnon kaupungista kertova näyttely on jaettu kahdeksaan osaan, jotka esittelevät kaupungin merkittävimpiä hetkiä sen perustamisesta 1091. Kuvataidenäyttelyssä on esillä Brnon kaupunginmuseon parhaimpia tauluja. Esiteltynä on vuosilta 1570–1945 taiteilijoita, joiden elämä liittyi Brnohon. Yksi pysyvistä näyttelyistä käsittelee Brnon arkkitehtuuria vuosilta 1919–1939. Saksalaisten rakentamassa kappelissa on esillä saksalaisen natsien vastustajan John Heartfieldin fotomontaaseja. Fransiskaaneihin kuuluneet nunnat harjoittivat farmasiaa Brnossa 1750-luvulta lähtien. Kaupunginmuseon näyttely esittelee farmasiaa ja farmakologiaa 1700-luvulta. Špilberkissä on myös osa kaupunginmuseon jalokivikokoelmaa 1800- ja 1900-luvuilta.
Riitta Ylipahkala
Ylipahkala kiertää edelleen Suomessa, eri seurakunnissa, levittäen evankeliumin sanomaa ja johdattaen ihmisiä Kristukselle.
Lamor
1982–1999
Lamor valmistutti kaikki tuotteensa alihankkijoilla ja 1980-luvun alussa yrityksellä oli itsellään vain kolme työntekijää, jotka hoitivat myyntiä ja markkinointia. Tuoteideoita Lamor keräsi muun muassa potentiaalisilta asiakkailta.
Vuonna 1995 yrityksen nimi lyheni muotoon Lamor.
2010–
Vuonna 2015 Lamor sijoitti ecuadorilaiseen Corenaan, joka tuotti ympäristöpalveluita.
Director musices
Tuomiokapitulin myöntämästä arvonimestä ei ole ollut aiemmin säädöstä, mutta kirkkolakiin on tekeillä siitä muutos. Tuomiokapituli myöntää kirkolliskokouksen toimikauden aikana yhden arvonimen kutakin alkavaa 30 seurakuntavirassa olevaa kanttoria kohden.
Katja Ståhl
Sittemmin Ståhl on työskennellyt tv- ja radiojuontajana, Demi-lehden toimittajana, tuottajana Ylen televisiokanavilla, Apulanta Oy:n johtajana, Suosikki-lehden päätoimittajana (2003–2007) ja Uutisvuoto-ohjelman kapteenina (2017–2018). Hän on myös luennoinut yrityksille, kirjoittanut kolumneja ja hoitanut tiedotusprojekteja. Hänellä on myös Kavioliitossa 30v -niminen blogi.
Pirkko Helenius
Pirkko Helenius voitti Suomen mestaruuden pituudessa 1969, 1970, 1974 ja 1977. Viisiottelun mestari hän oli vuosina 1969 ja 1970. 400 metrillä hän voitti hallimestaruuden vuonna 1972.
Tutsit
Tutsit ovat afrikkalainen etninen ryhmä, joka elää pääasiassa Burundin ja Ruandan alueella. Kansannimeä on varsinkin aikaisemmin käytetty myös muodoissa tussit eli watussit, missä alkutavu wa- on paikallisen kielen mukainen monikon etuliite. Tutsit joutuivat vuonna 1994 raa’an kansanmurhan kohteeksi Ruandassa.
KDM Makrelen (P554)
Palvelus
Alus poistettiin palveluksesta 7. lokakuuta 2010.
Lohjan pedagogio
Lohjan pedagogio oli vuonna 1659 perustettu alkeiskoulu Lohjalla Uudellamaalla. Nykyisin pedagogion vanha koulurakennus toimii Lohjan museon näyttelytilana.
Pirjo Wilmi-Rokkanen
Wilmi-Rokkanen voitti EM-hopeaa 4 × 400 metrin viestissä Roomassa 1974. 400 metrillä hän oli Montrealin olympialaisissa 1976 neljäs (aika 50,56, häviten pronssimitalin sadasosasekunnilla), EM-kisoissa Prahassa 1978 seitsemäs (52,46) ja Moskovan olympialaisissa 1980 myös seitsemäs (51,35). Pitkässä viestissä hän oli mukana Rooman lisäksi 1969 EM-kisoissa (sijoitus kahdeksas), Münchenin olympialaisissa 1972 (seitsemäs) ja Montrealin olympialaisissa 1976 (kuudes).
Albanian parlamenttivaalit 1991
Albanian parlamenttivaalit 1991 toimitettiin Albaniassa 31. maaliskuuta 1991. Vaalit olivat Albanian ensimmäiset, joissa oli ehdolla useita puolueita, ja jotka olivat vapaat vaalit sitten toisen maailmansodan. Vaaleissa valittiin Albanian parlamenttiin 250 edustajaa, joista yhdeksän oli naisia. 142 valittua oli 41–60-vuotiaita. Yleisin ammatti valittujen joukoissa oli agronomi. Ulkopuolisten mukaan vaalit olivat melko vapaat. Vaalit voitti Albanian työväenpuolue. Äänioikeutettuja oli 1 984 933, ja äänestäneitä 1 963 568. Äänestysprosentti oli 98,9.
Kanadanpuupiikkisika
Elintavat
Kanadanpuupiikkisika on yöeläin. Päivisin se yleensä nukkuu puissa sinne tekemässään pesässä. Kanadanpuupiikkisika naaras saa keväällä yhdestä kahteen poikasta. Sen kantoaika on noin 210 vuorokautta. Sen luontaisia vihollisia ovat näätäeläimet, ahmat ja kojootit.
Sähköruoska
Sähköruoska on taskulamppua muistuttava sähköinen laite, joka käytetään karjanohjaukseen. Sähköruoskassa on katkaisimella ja tehonsäätimellä varustettu kahva ja varren päässä kaksi metallista kosketuspintaa. Usein virranlähteenä ovat paristot, vaikka myös verkkovirralla toimivia versioita on kehitetty. Niitä käytetään pääasiassa karjan ajamiseen.
Kidutusväline
Amnesty International on vaatinut länsimaita, varsinkin Yhdysvaltoja ja EU:ta, kieltämään kidutusvälineiksi luokiteltujen sähköruoskien, karjapiiskojen ja sähköaseiden viennin. Niiden käyttö tiedetään yleiseksi monissa Lähi-idän valtioissa sekä Tiibetissä ja Kiinassa. Eräissä maissa sähköruoskia ja karjapiiskoja väitetään käytetyn mellakantorjuntaan.
Lähteet
Arma de eletrochoque
Petri Niiranen
Vuonna 2008 Niiranen siirtyi Torpan Poikien toiminnanjohtajaksi.
Iran Shipping Lines
Kehitysnäkymiä
Merikuljetukset ovat osa kuljetusketjua, johon liittyvät myös satamat, tiet ja rautatiet. Siksi Iranin satama- ja merenkulkuhallinto sopi myöntävänsä konttiterminaalien hoidon IRISL:n tytäryhtiölle (IRISL Port) vuonna 2003 Bandar Khorramshahrin ja 2004 Bandar Imam Khomeinin satamissa. Lisäksi Iranin rautateiden kanssa tehdyn sopimuksen mukaan se aloittaa konttien kuljetukset Iranin eteläisistä satamista sisämaan tärkeille liikennepaikoille. Nämä toimenpiteet kävivät yksiin hallituksen pitkän ajan tavoitteiden kanssa, sillä se halusi kehittää tavaroiden kulkua ja aktivoida pohjois-etelä suuntaista kulkuväylää. Nykyään kaikki satamaterminaalit ovat yksityisten yritysten hoidossa.
Tka3
Tekniset tiedot
Moottorina oli Leylandin 6-sylinterinen, nelitahtinen dieselmoottori, jonka tyyppi vaihteli valmistussarjoittain. Vetureissa oli vääntömomenttimuuntajan kanssa yhteenrakennettu yhdistetty vaihde-, suunnanvaihto- ja jakolaatikko. Vaihteita oli neljä molempiin suuntiin. Vetureissa oli kaikkiin pyöriin vaikuttava paineilmajarru sekä junajarrun venttiili.
Niles Crane
Niles Crane on fiktiivinen hahmo televisiosarjassa Frasier. Hän on sarjan päähenkilön Frasier Cranen neuroottinen nuorempi veli, joka toimii veljensä tavoin psykiatrina. Nilesia näyttelee David Hyde Pierce.
Persoonallisuus
Niles on fyysisesti heikko ja hänellä on huono koordinaatiokyky, mikä on toistuva vitsien aihe sarjan edetessä. Hänellä on myös useita erilaisia fobioita, pelkotiloja ja neurooseja. Hän muun muassa pyyhkii julkisissa tiloissa tuolin ennen kuin istuu sille ja pesee kätensä käteltyään tuntemattomia. Kertoessaan valheen hänen nenänsä alkaa vuotaa verta. Hän kärsii myös paniikkikohtauksista, hyperventilaatiosta ja allergioista. Niles ei ole urheilullisesti lahjakas eikä saa koppia edes lyhyistä heitoista. Hän tosin harrastaa squashia, mutta muun muassa Martin on kyseenalaistanut hänen kykynsä tässäkin lajissa. Niles on etevä tavaaja ja kamppaili lapsuudessaan tavaamisessa kilpailutasolla. Hän on myös lahjakas pianonsoittaja.
Seuloskoin piiri
Historiaa
Stolbovan rauhassa Inkeri siirtyi Ruotsille. 1600-luvun aikana eteläisen Karjalankannaksen alkuperäisväestö pakeni lähes kokonaisuudessaan Venäjälle. Tilalle muutti suomalaisia, jotka muodostivat valtaosan seudun väestöstä aina 1930-luvulle saakka. Inkerinsuomalaiset kuuluivat Lempaalan, Vuole-Miikkulaisin, Toksovan, Rääpyvän, Kelton, Haapakankaan ja Valkeasaaren luterilaisiin seurakuntiin. Inkerikkoja jäi lähinnä eräisiin Lempaalan (Matoksin seurakunta) ja Ohtajoen rantakyliin.
1700-luvulla seudulle perustettiin lukuisia aateliskartanoita. 1800-luvun lopussa Irinovkan kartanonherra Pavel Korf rakennutti rautatien, joka mahdollisti laajojen turve-esiintymien hyödyntämisen.
Kuntajako
Piirin hallinnollinen keskus on Seuloskoin kaupunki. Yhteensä piirissä on kahdeksan kaupunkikuntaa ja 12 maalaiskuntaa. Sierattala on Seuloskoin ohella toinen piirin kaupunki, muiden kaupunkikuntien keskukset ovat kaupunkimaisia taajamia.
Kulttuuria ja nähtävyyksiä
Seuloskoin nähtävyyksiä ovat muun muassa kotiseutumuseo ja Prijutinon kartanomuseo. Keltossa on akateemikko fysiologi Ivan Pavloville omistettu museo. 1990-luvulla restauroituja ortodoksikirkkoja on muun muassa Vartiomäessä ja Laatokan rannalla Murjassa. Inkerin kirkkoon kuuluvat luterilaiset seurakunnat toimivat Keltossa ja Toksovassa. Keltossa on myös Inkerin kirkon teologinen instituutti.
Elviran synodi
Protestanttisissa kirkoissa tätä on usein käytetty argumenttina kuvain kunnioitusta vastaan. Katoliset teologit puolestaan katsovat, että kyseessä on joko vain Jumalan kuvaamisen kieltäminen tai pyhien esineiden pakanoiden häpäisyltä suojelemiseksi tehty määräys.
Itä-Uudenmaan maakunta
Aluesuunnittelu ja maakuntakaava
Uudenmaan lääni lakkautettiin lääniuudistuksessa 31. elokuuta 1997, Itä-Uusimaa liitettiin Etelä-Suomen lääniin ja muodostettiin Itä-Uudenmaan liitto, joka yhdistettiin Uudenmaan maakuntaliittoon 1. tammikuuta 2011.
Omloop Het Nieuwsblad
Vuodesta 2006 lähtien on ajettu myös naisten kilpailu, jonka pituus on useimpina vuosina ollut 120–130 kilometriä. Kilpailu on kuulunut UCI Women's World Tour -sarjaan vuodesta 2023 lähtien.
Himiko
Sakurain alueella Naran prefektuurissa on 280 metriä pitkä kofun-hautakumpu, jonka rakentamisen tutkijat ovat ajoittaneet vuosien 240–260 välille. Tutkijaryhmä on arvellut haudan kuuluneen Himikolle, mutta tutkimuksessa käytetyn radiohiiliajoituksen tarkkuudesta on kiistaa, eikä hautaa ole avattu. Jos Himikon hautakumpu oli näin suuri, hän lienee pitänyt hallussaan suuria resursseja. Hänen valtakautensa ajoittuu vaatimattomista hautatavoistaan tunnetun Yayoi-kauden ja suurista hautakummuistaan tunnetun Kofun-kauden väliin.
Rajakerros
Aerodynaamisen rajakerroksen havaitsi 1900-luvun alussa saksalainen fyysikko Ludwig Prandtl. Se on aerodynamiikan tärkeimpiä keksintöjä, sillä se selittää nesteen seassa uivan tai lentävän kappaleen kokeman vastuksen. Purjekoneiden ja liikennelentokoneiden suunnittelussa kiinnitetään paljon huomiota rajakerroksen optimointiin, jotta vastus saataisiin minimoitua. Ensinnäkin rajakerros lisää kappaleen efektiivistä poikkipinta-alaa ja siten sen kokemaa vastusta. Toisekseen virtauksen shear siiven pinnalla aiheuttaa pintakitkaa.
Reynoldsin luku määrittää rajakerroksen ominaisuuksia.
Ludvikan kunta
Ludvika on laulaja Jari Sillanpään ja entisen kansanedustajan Lyly Rajalan syntymäkunta.
Kuntajaon kehitys
Ludvikan taajaväkinen yhdyskunta perustettiin Ludvikan maalaiskuntaan vuonna 1901. Vuonna 1915 se erotettiin Ludvikan kauppalaksi, joka muutettiin kaupungiksi jo vuonna 1919. Jäljelle jääneeseen Ludvikan maalaiskuntaan ja Norrbärken maalaiskuntaan perustettiin vuonna 1918 uusi taajaväkinen yhdyskunta, Marnäs. Se liitettiin Ludvikan kaupunkiin vuonna 1925. Tämän jälkeen aluejako pysyi pitkään samana, eikä se muuttunut vuoden 1952 kuntauudistuksessakaan. Ludvikan maalaiskunta liitettiin kaupunkiin vuonna 1963. Nykyinen Ludvikan kunta muodostettiin vuonna 1971 yhdistämällä kaupunki sekä Grangärden ja Säfsnäsin maalaiskunnat.
Väestönkehitys
Kunnan väestö taustan mukaan on esitetty seuraavassa taulukossa.
Taajamat
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Ludvikan taajamassa on 14 498 asukasta, ja se kuuluu pieniltä osin myös Smedjebackenin kuntaan. Persbon taajaman nimenä on joskus ollut myös Övre Persbo.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Kunnallisvaaleissa Ludvikan kunta on jaettu seuraaviin vaalipiireihin: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Ludvikan kunnanvaltuustossa vuodesta 1973 lähtien.
Ferdinand Ries
thumb|left|200px|Ferdinand Ries thumb|Ferdinand Ries Ferdinand Ries (28. marraskuuta 1784 Bonn – 13. tammikuuta 1838 Frankfurt ) oli saksalainen säveltäjä, joka opiskeli Ludwig van Beethovenin johdolla. Vastaavasti Ries avusti Beethovenia säveltämisen käytännön puolissa kuten majapaikkojen etsimisen ja muu avustaminen Beethovenin kuulon heikentyessä.
Thorsten Schmitt
Schmitt oli saavuttamassa joukkuekilpailun hopeamitalia Val di Fiemmen maailmanmestaruuskilpailuissa 2003.
Schmitt sijoittui urallaan maailmancupin osakilpailuissa neljä kertaa kymmenen parhaan joukkoon. Paras sijoitus tuli Liberecin normaalikilpailusta tammikuussa 2002, jolloin hän sijoittui viidenneksi.
Civilization IV
Kaupunki
Peli perustuu uudisasukas-yksiköllä perustettaviin kaupunkeihin. Kaupungin asukkaat tuottavat sivisaatiolle rahaa ja vain omalle kaupungilleen tuotantoresurssia ja ruokaa. Lisäksi kaupungeista ja sen rakennuksista kertyy kulttuuria. Ruoka määrittää sen, kuinka nopeasti kaupungin väkiluku kasvaa ja tuotantoresurssi, kuinka nopeasti kaupunki voi valmistaa tuotetta kuten liikuteltavaa yksikköä tai kaupungia parantavaa rakennusta.
Diplomatia ja uskonnot
Uskonnot ovat uusi ominaisuus sarjassa. Ne lisäävät onnellisuutta ja kulttuuria, mutta ne ovat myös diplomatian väline, sillä mikäli käytössä on valtionuskonto, diplomaattiset pisteet saman valtionuskonnon jakavien sivilisaatioiden kanssa lisääntyvät ja toisen valtionuskonnon omaavien kanssa vähenevät.
Matarengin kirkko
Nykyinen kirkko
Kirkon nykyinen alttaritaulu on Karl Tirén vuonna 1903 maalaama jäljennös Axel Enderin Molden tuomiokirkkoon tekemästä maalauksesta Ylösnousemus. Aikaisemmat alttaritaulut on siirretty etelälehterin seinälle.
Civilization IV
Kansat
Pelissä on 18 eri kansaa: Amerikka, arabit, atsteekit, Kiina, Egypti, Englanti, Ranska, Saksa, Kreikka, inkat, Intia, Japani, Mali, Mongolia, Persia, Rooma, Venäjä ja Espanja.
Treeball
Historia
Orkesterin muut nykyiset jäsenet ovat Michael McDonald (Montevideo) sekä Aleksi Mänttäri (Jonna Tervomaa, The Krispies).
IVL C.24
Koelennot Suomenlinnassa
C.24 lensi ensilentonsa Suomenlinnasta suksilaskutelineillä varustettuna ja Georg Jäderholmin lentämänä 16. huhtikuuta 1924. Koneen lentoonlähtö oli sujuva, mutta moottorin vahva vääntömomentti haittasi kaartoja. Nelilapainen potkuri antoi tyhjäkäyntikierroksillakin niin paljon vetoa, että kone pysyi vaakalennossa. Laskeutumista varten ohjaamoon oli asennettu moottorin säätelyyn tarkoitettu magneettojen katkaisija. Jäderholm teki ensilennon päätteeksi onnistuneen laskeutumisen.
Monthou-sur-Cher
Kunnan nähtävyyksiä on linna Château du Gué-Péan. Linna on rakennettu 1500-luvulla, ja sen tunnusmerkki on sen keisarillinen torni, joka erottuu linnan kolmesta muusta tornista. Linnan paikalla on aikanaan ollut roomalaisten leiri, ja myöhemmin keskiajalla 800-luvulla puolustusrakennelmia viikinkien hyökkäyksiä vastaan. Kaikissa on ollut sama neliönmallinen rakenne. Linnan omistaa nykyään ranskalainen arkkitehti Denis Laming, joka on tullut tunnetuksi suunnittelemistaan Futuroscope -rakennuksista. Linnaan on mahdollista päästä tutustumaan.
Alice Ghostley
thumb|Alice Ghostley vuonna 1970. Alice Margaret Ghostley (14. elokuuta 1923 – 21. syyskuuta 2007) oli yhdysvaltalainen näyttelijä. Hän syntyi Missourissa ja tuli tunnetuksi rooleistaan televisiosarjoissa, kuten Vaimoni on noita, Designing Women ja Mayberry R.F.D.. Hän kuitenkin esiintyi myös elokuvissa, joista eräs oli Kuin surmaisi satakielen (1962).
Petteri Kaniini
Petteri Kaniini on vuoden 2014 valmistunut brittiläis-irlantilainen animaatiosarja, joka perustuu Beatrix Potterin lastenkirjoihin.
Yhtenäinen Venäjä
Yhtenäinen Venäjä on Venäjän valtapuolue, joka tukee presidentti Vladimir Putinin politiikkaa. Vuoden 2016 vaalien jälkeen Yhtenäisellä Venäjällä oli alahuoneessa eli duumassa kahden kolmasosan enemmistö paikoista. Puolueella on ainoastaan epävirallinen vaikutus ylähuoneessa eli liittoneuvostossa, sillä liittoneuvosto ei tunnusta poliittisia edustusryhmiä toiminnassaan.
Alexander Sidjakinista tuli toimeenpanevan keskuskomitean johtaja kongressissa 4. joulukuuta 2021.
”Yhtenäisyyden” syntyvaiheen tapahtumat
Yhtenäisen Venäjän edeltäjä oli ”Yhtenäisyys”-blokki, joka luotiin kolme kuukautta ennen joulukuun 1999 duumanvaaleja Juri Lužkovin johtaman ”Isänmaa – Koko Venäjä” -puolueen (OVR) vastapuoleksi. Perustamista tukemassa oli vahvasti Kremlin sisäpiiri, joka oli varma OVR:n voitosta. Se ei uskonut Yhtenäisyyden menestykseen, koska presidentti Boris Jeltsin oli erittäin epäsuosiossa ja pääministeri Vladimir Putinin suosio oli vielä minimaalista. Yhtenäisyys yritti mukailla OVR:n menestyskeinoja korostamalla pätevyyttä ja pragmaattisuutta. Karismaattinen Venäjän hätätilaministeri Sergei Šoigu valittiin puolueen puheenjohtajaksi.
Yhtenäisen Venäjän perustaminen
Venäläistä poliittista keskustelua oli koko 1990-luvun hallinnut ”kommunismi vastaan kapitalismi” -vastakkainasettelu, mutta 1999–2000 vaalikaudelta alkaen Putin nosti esiin uuden syyn äänestää puoluettaan: vakaus. Tämä oli kansalaisiin vetoava lupaus vallankumouksellisen kaaoksen ja muutoksen vuosikymmenen jälkeen. Lukuun ottamatta Pohjois-Kaukasuksella jatkuvia sotatoimia Putin alkoi vakauttamaan venäläistä yhteiskuntaa.
Duuman vaalit 2003
Oppositiopuolueet tekivät myös useita strategisia virheitä. Esimerkiksi Jabloko ja Oikeistovoimien liitto keskittyivät enemmän toisiansa vastaan taistelemiseen, mikä teki Yhtenäiselle Venäjälle helpommaksi kerätä liberaaleja äänestäjiä Putinin talousuudistusten taakse. Oppositiopuolueet kompuroivat vuoden 2003 duuman vaaleissa. Kommunistipuoluekin sai vain 52 paikkaa, joka oli hurja pudotus vuoden 1999 vaaleissa saaduista 113 paikasta. Liberaalit oppositiopuolueet epäonnistuivat vielä pahemmin, kun Jabloko ja Oikeistovoimien liitto eivät edes onnistuneet ylittämään viiden prosentin äänikynnystä.
Duuman vaalit 2007
Puoluekokouksessa 2007 Vladimir Putin valittiin johtamaan Yhtenäistä Venäjää vuoden 2007 duuman vaaleihin. Samalla varapääministerinä toiminut Dmitri Medvedev nimitettiin puolueen ehdokkaaksi tulevaan presidentinvaaliin. Duuman vaalit olivat jälleen menestys Yhtenäiselle Venäjälle, kun se sai 64,3 prosenttia äänistä ja 315 paikkaa. Lisäpaikkoja tuli 92, vaikka kampanjaa kuvailtiin vaisuksi. Vaalien kakkonen oli kommunistinen puolue, joka jäi kauas valtapuolueen taakse 11,57 prosentin ääniosuudellaan. Vladimir Putin oli ainut nimi puolueen ehdokaslistalla, joten hänen suosionsa siivitti myös puolueen voittoon.